Selirong oroli. Selirong oroli ( tilida Pulau Selirong), shuningdek, Iskabtopar nomi bilan ham mashhur boʻlgan bu orol Bruney hududidagi Bruney koʻrfazi, Mukim Labu vaTemburong tumani oraligʻida joylashgan. Orolning joylashishi, shuningdek , Temburong daryosining deltasiga ham toʻgʻri keladi. Tarix. 1948-yilda maydoni 2,499 gektar boʻlgan Labu-Selirong yovvoyi tabiat qoʻriqxonasi tashkil etildi. Dastlab, 1950- yilda Andulau va Selirong oʻrmon qoʻriqxonasi uchun oʻylangan rejalar oʻsha yildanoq boshlanishi kutilgan edi, biroq keyinchalik amalga oshmadi. 1954-yilda Labu-Selirong yovvoyi tabiat qoʻriqxonasi maydoni 8,984 gektarga kengaytirildi. Turizm. Bu yerda Selirong oroli mangrov bogʻi va Selirong oʻrmon qoʻriqxonasi joylashgan. Orol eng katta mangrov botqoqlari va maydoni 2566 gektar boʻlgan yovvoyi tabiat qoʻriqxonasidan tashkil topgan. Selirong tadqiqot,ekoturizm va taʼlim maqsadlarida foydalaniladigan oʻnta oroldan biridir. Oroldagi yovvoyi tabiatni kuzatish va tadqiq qilish uchun, xususan, 2kilometrlik yo‘lak va kuzatuv minorasi qurilgan. Hayvonot. Uzun burunli maymunlar, makakalar, koʻktoʻrgʻaylar va burgutlar Hayvonot olamini tashkil etadi. Oʻsimlik olami. Pulau Selirong oʻrmon istirohat bogʻidan qoziq ildizlari, nipah palmalari, bakau daraxtlari kabi oʻsimliklarni topish mumkin. Transport. Orolga faqat Bandar Seri Begavandan tezyurar qayiqlar orqali borish mumkin. Muara oroliga taxminiy 45 daqiqa ichida Bruney daryosi va Bruney koʻrfazi orqali yetib borish mumkin.